Suomi yleisurheilun Euroopan-mestaruuskilpailuissa 1962

Suomi yleisurheilun Euroopan-mestaruuskilpailuissa 1962 käsittelee Suomen joukkuetta yleisurheilun Euroopan-mestaruuskilpailuissa Belgradissa 1962.

Ennakko-odotukset
Suomen Urheiluliiton johtokunta valitsi vuoden 1962 EM-joukkueen kahdessa erässä Lappeenrannan Kalevan kisojen jälkeen elokuun puolivälissä. Ensimmäisessä vaiheessa valittiin 25 miesurheilijaa ja kolme naista, ja lisänäyttöjen jälkeen vielä kolme miestä. Nämä olivat ensimmäiset EM-kisat, joissa lajeihin sai osallistua kolme urheilijaa samasta maasta.Siukonen & Ahola, 1990, s.70

Julkisuudessa ei esitetty virallisia mitalitavoitteita, mutta tilastotulosten perusteella realistisia mahdollisuuksia oli yli viiteen suomalaismitaliin. Pentti Nikula oli hypännyt seipään maailman ennätyksen 494, ja hänen lisäkseen myös Kauko Nyström ja Risto Ankio olivat seiväshypyn Euroopan tilastossa neljän parhaan joukossa. Pituushypyn Euroopan tilastossa kaksi suomalaista oli viiden parhaan joukossa, minkä lisäksi vielä viiden eri lajin edustajia mahtui tilastoissa kuuden parhaan joukkoon.

Menestys
Suomalaiset saivat Belgradissa mitaleja vain seiväs- ja pituushypystä, joista saaliina oli kuitenkin yhteensä neljä mitalia. Seipäässä Pentti Nikulan, Kauko Nyströmin ja Risto Ankion kolmoisvoiton esteenä oli Tšekkoslovakian Rudolf Tomasek, joka sijoittui hopealle samalla tuloksella lievästä jalkavaivasta kärsineen Nyströmin kanssa. Pituudessa Rainer Stenius yllätti hyppäämällä hopealle ennätyksellään 785.Siukonen & Ahola, 1990, s.71 Pentti Eskola sijoittui pronssille samalla tuloksella, kun taas Jorma Valkama jäi pituusfinaalin viimeiseksi.

Suomi oli saada viidennenkin mitalin, sillä Olavi Salonen sijoittui 800 metrillä neljänneksi samalla ajalla hopea- ja pronssimiesten kanssa. Neljännen sijan saavutti myös Jussi Rintamäki 400 metrin aidoissa. Keihäänheitossa koettiin paha pettymys, kun voittajasuosikkeihin lukeutunut Pauli Nevala ei selviytynyt aamukarsinnasta loppukilpailuun.

Keskeyttämään joutuneista suomalaisista estejuoksija Ilmari Kurkivuori kärsi vatsataudista ja kymmenottelija Seppo Suutari jäi ilman tulosta seiväshypyssä. Helteisessä säässä pahasti uupunut Niilo Sorrela oli maratonilla viimeinen maaliin asti juosseista.Siukonen & Ahola, 1990, s.75

Kuuden parhaan joukkoon sijoittuneet
 Mitali  Nimi  Laji Kultaa  Pentti Nikula  seiväshyppy Hopeaa  Rainer Stenius  pituushyppy Pronssia  Kauko Nyström  seiväshyppy Pronssia  Pentti Eskola  pituushyppy 4 Olavi Salonen  800 metrin juoksu 4 Jussi Rintamäki  400 metrin aitajuoksu 4 Risto Ankio  seiväshyppy

Urheilijat lajeittain
Miehet
Laji Nimi  Sijoitus ja tulos 800 metriä  Olavi Salonen  loppukilpailussa neljäs (1.51,2) maraton  Tenho Salakka  11. (2.33.00,0) Eino Oksanen  12. (2.33.40,8) Niilo Sorrela  22. (2.48.43,2)400 metrin aidat  Jussi Rintamäki  loppukilpailussa neljäs (50,8 SE) Hannu Ehoniemi  alkuerässään viides (52,8) 3 000 metrin esteet  Esko Sirén  loppukilpailussa kymmenes (8.59,6) Ilmari Kurkivuori  keskeytti alkuerässään 4 × 400 metriä  Börje Strand  Pentti Rekola  Reijo Salonen  Jussi Rintamäki  alkuerässään 5. (3.13,8) korkeushyppy  Henrik Hellén  loppukilpailussa 11. (200 seiväshyppy  Pentti Nikula  loppukilpailussa ensimmäinen (480) Kauko Nyström  loppukilpailussa kolmas (460) Risto Ankio  loppukilpailussa neljäs (450)pituushyppy  Rainer Stenius  loppukilpailussa toinen (785) Pentti Eskola  loppukilpailussa kolmas (785) Jorma Valkama  loppukilpailussa 12. (678)kolmiloikka  Kari Rahkamo  loppukilpailussa 11. (15,09) Yrjö Tamminen  karsinnassa 16. (15,20) kuulantyöntö  Jarmo Kunnas  loppukilpailussa 12. (17,06)kiekonheitto  Carol Lindroos  karsinnassa 16. (51,96) Pentti Repo  karsinnassa 17. (51,83) moukarinheitto  Kalevi Horppu  karsinnassa 14. (60,99)keihäänheitto  Väinö Kuisma  loppukilpailussa kymmenes (73,32) Pauli Nevala  karsinnassa 15. (72,15)kymmenottelu  Markus Kahma  yhdeksäs (7052) Seppo Suutari  keskeytti

Naiset
Laji Nimi  Sijoitus ja tulos korkeushyppy  Leena Kaarna  loppukilpailussa kymmenes (161) pituushyppy  Maija Koivusaari  karsinnassa 16. (580) keihäänheitto  Sirpa Toivola  loppukilpailussa 12. (44,56)

Lähteet



Viitteet

Luokka: Suomi yleisurheilun Euroopan-mestaruuskilpailuissa